26. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΥ ΑΝΑΠΤΥΞΗΣ Αριθ. 2886/80 της 17 Ιαν. - 4 Φεβρ.2000 (ΦΕΚ Β΄102) Σώμα Ορκωτών Λογιστών Έχοντας υπόψη: 1.Τις διατάξεις της παραγρ. 15, εδάφιο 3, του άρθρου 27 του Ν. 2166/1993 (Α 137), όπως αντικαταστάθηκε με την παρ.1 του άρθρ.11 του Νόμ.2187/1994 (Α΄16). 2.Τις διατάξεις του άρθρου 29Α του Ν. 1558/85 (Α 137) που προστέθηκε με το άρθρο 27 του Ν. 2081/92 (Α 154) και τροποποιήθηκε με το άρθρο 1, παρ. 2 του Ν. 2469/97 (Α38) 3.Το Π.Δ. 27/1996 (Α 19). 4.Την με αριθμ. 399/8.3.99 (ΦΕΚ 198/τ.Β/8.3.1999) κοινή απόφαση του Πρωθυπουργού και του Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης». 5.Το γεγονός ότι από τις διατάξεις της απόφασης αυτής, δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Γενική διάταξη Άρθρ.1.-Το Σώμα Ορκωτών Λογιστών που έχει ιδρυθεί με το Ν.Δ. 3329/1995 «περί συστάσεως Σώματος Ορκωτών Λογιστών» (ΦΕΚ 230/1995 τεύχος Α΄) θα συνεχίσει να λειτουργεί με έδρα την Αθήνα με τους σκοπούς που αναφέρονται λεπτομερώς στο άρθρο 2 της παρούσας απόφασης και σύμφωνα με τις διατάξεις αυτής. Σκοποί Άρθρ.2.-Σκοποί του Σώματος Ορκωτών Λογιστών είναι: α)Η μελέτη των θεμάτων της Λογιστικής και Ελεγκτικής και η προώθηση της έρευνας επί των θεμάτων αυτών σε διεθνές επίπεδο, σε συνεργασία με άλλους φορείς του εσωτερικού και εξωτερικού. β)Η επεξεργασία και διατύπωση ελεγκτικών προτύπων και κανόνων δεοντολογίας ασκήσεως του ελέγχου και η υποβολή προτάσεων στο Σώμα Ορκωτών Ελεγκτών Λογιστών επί των αντικειμένων αυτών. γ)Η εκπαίδευση και επιμόρφωση των μελών του Σώματος Ορκωτών Ελεγκτών Λογιστών σε συνεργασία με αυτό. δ)Η κατάρτιση και μετεκπαίδευση πτυχιούχων Ανωτάτων Εκπαιδευτικών Ιδρυμάτων και Τεχνολογικών Ιδρυμάτων στα αντικείμενα της Λογιστικής και Ελεγκτικής. ε)Η διοργάνωση ημερίδων και συνεδρίων. στ)Η συγγραφή, η έκδοση και διάθεση μελετών και εκπαιδευτικών συγγραμμάτων. (Μετά τη σελ.108,826(β) Σελ. 108,827 Τεύχος 1413 Σελ. 77 Σώμα Ορκωτών Λογιστών 12.Ε.α.24-26 ζ)Η είσπραξη των ασφαλιστικών εισφορών των Ορκωτών Ελεγκτών Λογιστών, οι οποίοι είναι ασφαλισμένοι στον κλάδο συντάξεως του ιδρύματος Κοινωνικών Ασφαλίσεων και η απόδοση αυτών στο ΙΚΑ σύμφωνα με το άρθρο 1 του Ν.Δ. 33/1973. η)Η συμμετοχή σε ολοκληρωμένα προγράμματα εκπαίδευσης και Κοινοτικών πρωτοβουλιών. θ)Η απόδοση στην αρμόδια Δ.Ο.Υ., στην οποία υπάγεται το Σ.Ο.Λ., των παρακρατούμενων φόρων των μελών του, με την πρακτική, τους όρους και τη διαδικασία που ισχύουν από την ίδρυση του Σ.Ο.Λ. μέχρι σήμερα και η χορήγηση των σχετικών βεβαιώσεων. ι)Η αποπεράτωση των εκκρεμών εργασιών που είχαν ανατεθεί σε Ορκωτούς Λογιστές σύμφωνα με τις διατάξεις που ίσχυαν μέχρι τη 30η Απριλίου 1993 και η είσπραξη των αμοιβών. Μέλη του Σώματος Ορκωτών Λογιστών Άρθρ.3.-Ως μέλη του Σώματος Ορκωτών Λογιστών εγγράφονται, ύστερα από αίτησή τους, οι Ορκωτοί Ελεγκτές Λογιστές, εγγεγραμμένοι στο οικείο Μητρώο του Σώματος Ορκωτών Ελεγκτών Λογιστών, οι οποίοι υπηρετούσαν ως μέλη του Σώματος Ορκωτών Λογιστών κατά την 30η   Απριλίου 1993. Πόροι Άρθρ.4.-Οι οικονομικοί πόροι του Σώματος Ορκωτών Λογιστών προέρχονται από: α)εισφορές των μελών του β)συνεισφορές των εκπαιδευμένων γ)η αποζημίωση που θα καταβάλλουν τα μέλη του για την απόδοση των εισφορών στο ΙΚΑ και των φόρων στην αρμόδια Δ.Ο.Υ. δ)τα τεχνικά αποθέματα για κάλυψη νοσηλειών του Λογαριασμού Υγείας του Σώματος Ορκωτών Λογιστών, τα οποία είχαν χρησιμοποιηθεί για αρχικό κεφάλαιο κίνησης του ίδιου Λογαριασμού του Σώματος Ορκωτών Ελεγκτών Λογιστών. ε)επιχορηγήσεις από τρίτους, δωρεές, εκμετάλλευση περιουσίας, εκμετάλλευση πνευματικής ιδιοκτησίας και κάθε νόμιμο έσοδο. Όργανα Άρθρ.5.-Όργανα του Σώματος Ορκωτών Λογιστών είναι η Συνέλευση των μελών και το Εποπτικό Συμβούλιο. Σελ. 108,828 Τεύχος 1413 Σελ. 78 Συνέλευση Άρθρ.6.-1.Η Συνέλευση αποτελείται από όλα τα μέλη του Σώματος. 2.Η Συνέλευση συγκαλείται από το Εποπτικό Συμβούλιο υποχρεωτικά μία φορά κάθε χρόνο και μέσα στο πρώτο εξάμηνο από το τέλος κάθε έτους και προαιρετικά οποτεδήποτε κατά την κρίση του Εποπτικού Συμβουλίου. 3.Η πρόσκληση είναι έγγραφη και περιλαμβάνει τα θέματα της ημερήσιας διάταξης, τοιχοκολλάται στα γραφεία του Σώματος και δημοσιεύεται σε μία ημερήσια πολιτική εφημερίδα δέκα (10) μέρες πριν από τη συνεδρίαση. 4.Η Συνέλευση συνεδριάζει εγκύρως όταν παρίσταται ή αντιπροσωπεύεται το ένα τρίτο των μελών και οι αποφάσεις λαμβάνονται με την απόλυτη πλειοψηφία των παρόντων. 5.Η Συνέλευση είναι η μόνη αρμόδια για τα ακόλουθα θέματα: α)Την εκλογή των μελών του Εποπτικού Συμβουλίου. β)Την έγκριση του απολογισμού πεπραγμένων του Εποπτικού Συμβουλίου, του Ετήσιου ισολογισμού και του οικονομικού απολογισμού. γ)Το διορισμό ελεγκτών των οικονομικών του καταστάσεων. 12.Ε.α.26 Σώμα Ορκωτών Λογιστών Εποπτικό Συμβούλιο Άρθρ.7.-1.Το Εποπτικό Συμβούλιο είναι τετραμελές και αποτελείται από τον Πρόεδρο και τα τρία μέλη με θητεία τριών ετών. 2.Ο Πρόεδρος και τα μέλη του Εποπτικού Συμβουλίου είναι μέλη του Σώματος και εκλέγονται με χωριστή ψηφοφορία από τη Γενική Συνέλευση. Το Εποπτικό Συμβούλιο μετά την εκλογή του συγκροτείται σε σώμα εκλέγοντας τον Αντιπρόεδρο αυτού. 3.Το Εποπτικό Συμβούλιο συνεδριάζει εγκύρως όταν παρίστανται τρία μέλη και οι αποφάσεις του λαμβάνονται με απόλυτη πλειοψηφία. 4.Το Εποπτικό Συμβούλιο είναι αρμόδιο για τη διοίκηση, εκπροσώπηση και εποπτεία του Σώματος Ορκωτών Λογιστών. Ισολογισμός – Οικονομικός απολογισμός – Έλεγχος Άρθρ.8.-1.Στο τέλος κάθε χρόνου το Εποπτικό Συμβούλιο υποχρεούται να συντάξει απολογισμό πεπραγμένων, Ισολογισμό και οικονομικό απολογισμό. Ο Ισολογισμός ελέγχεται από Ορκωτό Ελεγκτή Λογιστή, ο οποίος εκλέγεται, μαζί με έναν αναπληρωματικό από την προηγούμενη Συνέλευση των μελών. Ο Ισολογισμός και Οικονομικός απολογισμός εγκρίνεται από τη συνέλευση των μελών. Μεταβατικές διατάξεις Άρθρ.9.Το υπάρχον Εποπτικό Συμβούλιο του Σώματος Ορκωτών Λογιστών που διορίστηκε με την απόφαση των Υπουργών Εθνικής Οικονομίας και Εμπορίου Α.Π. 12026/ΓΔ 483/23.3.1994 (ΦΕΚ 201/τ.Β/1994), ανασυγκροτήθηκε με την απόφαση των Υπουργών Εθνικής Οικονομίας και Υφυπουργού Ανάπτυξης Α.Π. 11389/365/22.3.1996 (ΦΕΚ 227/τ.Β΄/1996) και η θητεία του ανανεώθηκε με την απόφαση Α.Π. 41373/1490/16.12.1998 (Φ.Ε.Κ. 1271/21.12.1998/τευχ.Β) θα διοικήσει το Σώμα κατά το πρώτο έτος από τη δημοσίευση της παρούσας απόφασης.